CELEX: C2007/211/47
Language: et
Date: 2007-09-08 00:00:00
Title: Kohtuasi C-313/07: Eelotsusetaotlus, mille esitas Juzgado de lo Mercantil n° 3 de Barcelona (Hispaania) 5. juulil 2007 — Kirtruna S.L. ja Elisa Vigano versus Cristina Delgado Fernández de Heredia, Sergio Sabini Celio, Miguel Oliván Bascones, Red Elite de Electrodomésticos SA, Electro Calbet SA

8.9.2007   
            
            
               ET
            
            
               Euroopa Liidu Teataja
            
            
               C 211/25
            
         Eelotsusetaotlus, mille esitas Juzgado de lo Mercantil no 3 de Barcelona (Hispaania) 5. juulil 2007 — Kirtruna S.L. ja Elisa Vigano versus Cristina Delgado Fernández de Heredia, Sergio Sabini Celio, Miguel Oliván Bascones, Red Elite de Electrodomésticos SA, Electro Calbet SA
   (Kohtuasi C-313/07)
   (2007/C 211/47)
   Kohtumenetluse keel: hispaania
   Eelotsusetaotluse esitanud kohus
   Juzgado de lo Mercantil no 3 de Barcelona
   Põhikohtuasja pooled
   
      Hageja: Kirtruna S.L. ja Elisa Vigano
   
      Kostjad: Cristina Delgado Fernández de Heredia, Sergio Sabini Celio, Miguel Oliván Bascones, Red Elite de Electrodomésticos SA, Electro Calbet SA
   Eelotsuse küsimused
   
               1.
            
            
               Kas pankrotis ettevõtja või selle tootmisüksuse omandajale antud tagatist, et ta ei pea võtma üle töölepingutest või -suhetest tulenevaid kohustusi, kui maksejõuetusmenetlus annab vähemalt ühenduse direktiividega võrdse kaitse, kohaldatakse üksnes ja ainult töölepingute või -suhetega otseselt seotud kohustustele või kohaldatakse seda tagatist töötajate õiguste täieliku kaitse ja töökoha säilitamise raames ka teistele lepingutele, mis ei ole küll rangelt töölepingud, kuid mõjutavad siiski ettevõtja tegevuse toimumise ruume või selle tegevuse harrastamiseks asendamatuid töövahendeid või -riistasid.
            
         
               2.
            
            
               Kas samas töötajate õiguste tegemise kontekstis võib kohus, kes tegeleb pankrotimenetlusega ja määrab tulemuse, anda tootmisüksuse omandajale tagatise mitte üksnes töölepingutest tulenevate õiguste kohta, vaid ka maksejõuetu võlgniku teiste lepingute ja kohustuste kohta, mis on tegevuse jätkamiseks vajalikud?
            
         
               3.
            
            
               Kui ettevõtja omandab pankrotis äriühingu või selle tootmisüksuse, võttes endale kohustuse säilitada kõik või osad töölepingud ja võttes üle nendest tulenevad kohustused, siis kas tal on tagatis, et talle ei esitata muid nõudeid ega kanta üle teisi kohustusi, mis on seotud nende lepingute või suhetega, millest tulenevad kohustused ta on üle võtnud, eeskätt maksu- või sotsiaalkindlustusvõlad või õigused, mida võivad kasutada maksejõuetu võlgniku poolt sõlmitud ja omandajale üldiselt või koos tootmisüksusega üle läinud lepingutest tulenevate õiguste ja kohustuste omanikud?
            
         
               4.
            
            
               Kas direktiivi 23/2001 (1) võib tõlgendada nii, et kohtulikult või halduskorras maksejõuetuks ja likvideerimisel olevaks kuulutatud tootmisüksuste või ettevõtjate ülekandmise osas kaitseb see direktiiv mitte üksnes töölepinguid, vaid ka teisi lepinguid, mis mõjutab otseselt ja vahetult nende töölepingute säilitamist?
            
         
               5.
            
            
               Kas Hispaania Ley Concursal'i artikli 149 lõike 2 redaktsioon, mis räägib äriühingu ülekandmisest, on kooskõlas viidatud direktiivi 23/2001 artikli 5 lõike 2 punktiga a, kuna omandajale kantakse võõrandamisega üle pankrotis või maksejõuetu ettevõtja töölepingutest tulenevad ja nendega seotud kohustused, eeskätt sotsiaalkindlustusvõlad, mida maksejõuetu ettevõtja võis jätta maksmata?
            
         
      (1)  Nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT L 82, lk 16; ELT eriväljaanne 05/04, lk 98).